**Návrh**

**NARIADENIE VLÁDY**

**Slovenskej republiky**

**z ... 2017,**

ktorým sa mení nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti

Vláda Slovenskej republiky podľa § 5 ods. 5 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nariaďuje:

Čl. I

Nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 174/2011 Z. z. a nariadenia vlády Slovenskej republiky č. 290/2012 Z. z. sa mení takto:

§ 9 vrátane nadpisu znie:

„§ 9

Zubnolekárska pohotovostná služba

Verejná minimálna sieť poskytovateľov zubnolekárskej pohotovostnej služby, ktorí poskytujú špecializovanú zubno-lekársku ambulantnú zdravotnú starostlivosť, je ustanovená najmenej jedným poskytovateľom na 400 000 obyvateľov.“.

Čl. II

Toto nariadenie vlády nadobúda účinnosť .....